open-index/open-wikipedia-markdown huggingface dataset:
Brad Pitt

**William Bradley Pitt** (plačiai žinomas tiesiog kaip *Brad Pitt*; g. 1963 m. gruodžio 18 d.) – amerikiečių aktorius, prodiuseris. Buvo apdovanotas „Auksiniu gaubliu“ ir nominuotas „Oskarui“ už 1995 m. filmą „Dvylika beždžionių“, kuriame suvaidino antraeilį vaidmenį.

## Filmografija
{| class="wikitable"
|- bgcolor="#CCCCCC"
! Metai !! Lietuviškas pavadinimas !! Originalus pavadinimas !! Vaidmuo
|- 2014 || Įniršis || Fury || Don "Wardaddy" Collier
|-
| 2010 || Megamaindas || Megamind || Metro Man
|-
| 2009 || Negarbingi šunsnukiai || Inglorious Basterds || Lt. Aldo Raine
|-
| 2008 || Keista Bendžamino Batono istorija || The Curious Case of Benjamin Button || Benjamin Button
|-
| 2008 || Perskaitęs sudegink || Burn After Reading || Chad Feldheimer
|-
| 2007 || Džesio Džeimso nužudymas, kurį įvykdė bailys Robertas Fordas || The Assassination of Jesse James by the Coward Robert Ford || Jesse James
|-
| 2007 || Oušeno tryliktukas || Ocean’s Thirteen || Rusty Ryan
|-
| 2006 || Babelis || Babel || Richard
|-
| 2005 || Ponas ir ponia Smitai || Mr. and Mrs. Smith || John Smith
|-
| 2004 || Oušeno dvyliktukas || Ocean’s Twelve || Rusty Ryan
|-
| 2004 || Troja || Troy || Achilas
|-
| 2003 || || Sinbad: Legend of the Seven Seas || Sinbad
|-
| 2002 || Pavojingo žmogaus išpažintis || Confessions of a Dangerous Mind || Brad, Bachelor #1
|-
| 2001 || Oušeno vienuoliktukas || Ocean’s Eleven || Rusty Ryan
|-
| 2001 || Šnipų žaidimas || Spy Game || Tom Bishop
|-
| 2001 || Meksikietis || The Mexican || Jerry Welbach
|-
| 2000 || Vagišiai || Snatch || Mickey O’Neil
|-
| 1999 || Kovos klubas || Fight Club || Tyler Durden
|-
| 1999 || Būti Džonu Malkovičiumi || Being John Malkovich || Kameo *(vaidina save)*
|-
| 1998 || Džo Bleko viešnagė || Meet Joe Black || Joe Black
|-
| 1997 || Septyneri metai Tibete || Seven Years in Tibet || Heinrich Harrer
|-
| 1997 || Velnio sėkla || The Devil’s Own || Rory Devaney/Francis Austin McGuire
|-
| 1996 || Pragaro virtuvės vaikėzai || Sleepers || Michael Sullivan
|-
| 1995 || Dvylika beždžionių || Twelve Monkeys || Jeffrey Goines
|-
| 1995 || Septyni || Se7en || David Mills
|-
| 1994 || Rudens legendos || Legends of the Fall || Tristan Ludlow
|-
| 1994 || Interviu su vampyru || Interview with the Vampire: The Vampire Chronicles || Louis de Pointe du Lac
|-
| 1993 || Kalifornija || Kalifornia || Early Grayce
|-
| 1991 || Kietos istorijos || Two-Fisted Tales || Billy (segment „King of the Road“)
|-
| 2025 || F1 filmas || F1 the movie || Sonny Hayes

## Išnašos
Religinė teisėtyra

**Religinė teisėtyra** – religijos ir teisės mokslų dalis, tirianti religines normas. Krikščionių bažnyčių teisę (kanonus) tiria kanonistika (dekretalistika, dekretistika), islamo normas – Fikh. Lyginant pasaulietinę teisėtyrą su religine, pastarosios atsiradimas, plėtojimas glaudžiai susijęs su religinių teisinių normų taikymo subjektais. Pasaulietiniame lygmenyje teisės taikytojai (teismai, administracinės įstaigos) ir teisėtyrininkai (teisės mokslininkai) yra atskiros, nepriklausomos asmenų grupės, kategorijos, institucijos, visuomeninio gyvenimo dalyviai.
Žvėriagalvystė

**Žvėriagalvystė** () – žvėries galvos turėjimas, kai kūnas – žmogaus ar kito humanoido. Žvėriagalviais būdavo vaizduojami kai kurie Senovės Egipto dievai. Viduramžiais buvo manoma, kad kai kuriuose kraštuose gyvena šungalviai žmonės ir t. t.

Žvėriagalvės būtybės naudojamos maginėje fantastikoje, fantastiniuose vaidmenų žaidimuose.

## Nuorodos
* Agamben, Giorgio (2004). The Open. Stanford: Stanford University Press. ISBN 0-8047-4738-5.
Boro rūgštis

**Boro rūgštis** – silpna rūgštis. Formulė: B(OH)3.

## Gamyba
Daugiausiai gaminama mineralus boratus tokius kaip boraksas veikiant sieros rūgštimi.

## Naudojimas
* Konservantas **E284**
* Antiseptikas
* Insekticidas
* pirotechnikoje
* branduoliniuose reaktoriuose kaip pagalbinė medžiaga

## Savybės
Pirmą kart susintetino *Wilhelm Homberg* (1652–1715) iš borakso.
Rūgštinės savybės yra ne dėl disociacijos, o dėl sąveikos su vandeniu:
:: B(OH)3 + H2O ⇌ B(OH)<sub>4</sub><sup>−</sup> + H+
::: *K*a = 5.8x10−10 mol/l; p*K*a = 9.24
Blogai tirpsta šaltame vandenyje (20 g/l esant 0C), o verdančiame gerai (290 g/l).
Pakaitinus iki 70 laipsnių skyla į **metaboro rūgštį** HBO2
Kalinovka (Kursko sritis)

**Kalinovka** () - kaimas Chomutovskio apskrityje, Kursko srityje, Rusijoje. Čia gimė Nikita Chruščiovas.
Tom Cruise

**Thomas Cruise Mapother IV** (dažniau *Tom Cruise*; g. 1962 m. liepos 3 d. Sirakūzai, Niujorko valstija) – amerikiečių aktorius, kino prodiuseris.

Tomas buvo trečias vaikas šeimoje. Motina – specialiojo lavinimo mokytoja, tėvas – elektros inžinierius. Iki 14 metų amžiaus būsimas aktorius pakeitė 15 įvairių mokyklų tiek JAV, tiek Kanadoje. Šeima dažnai kraustėsi iš vieno miesto į kitą, nes tėvai ieškojo darbo.

1990 m. per pirmąją žmoną Mimi Rogers įsitraukė į scientologiją.

## Filmografija

* 1981 : *Endless Love*
* 1981 : *Taps*
* 1983 : *The Outsiders*
* 1983 : *Losin' It*
* 1983 : *All the Right Moves*
* 1983 : *Risky Business*
* 1985 : *Legend*
* 1986 : *Top Gun*
* 1986 : *The Color of Money*
* 1988 : *Cocktail*
* 1988 : *Rain Man*
* 1989 : *Born on the Fourth of July*
* 1990 : *Days of Thunder*
* 1992 : *Far and Away*
* 1992 : *A Few Good Men*
* 1993 : *The Firm*
* 1994 : *[[Interviu su vampyru|Interview with the Vampire: The Vampire Chronicles]]*
* 1996 : *[[Neįmanoma misija|Mission: Impossible]]*
* 1996 : *Jerry Maguire*
* 1999 : *[[Plačiai užmerktos akys|Eyes Wide Shut]]*
* 1999 : *Magnolia*
* 2000 : *[[Neįmanoma misija 2|Mission: Impossible II]]*
* 2001 : *Stanley Kubrick: A Life in Pictures*
* 2001 : *[[Vanilinis dangus|Vanilla Sky]]*
* 2002 : *Space Station 3D*
* 2002 : *Minority Report*
* 2002 : *Austin Powers in Goldmember*
* 2003 : *[[Paskutinis samurajus|The Last Samurai]]*
* 2004 : *Collateral*
* 2005 : *War of the Worlds*
* 2006 : *[[Neįmanoma misija 3|Mission: Impossible III]]*
* 2007 : *[[Liūtai avinėliams (filmas)|Lions for Lambs]]*
* 2008 : *[[Valkirija (filmas)|Valkirija]]*
* 2008 : *Tropic Thunder*
* 2010 : *Knight and Day*
* 2011 : *[[Neįmanoma misija. Šmėklos protokolas|Mission: Impossible – Ghost Protocol]]*
* 2012 : *Rock of Ages*
* 2012 : *[[Džekas Ryčeris|Jack Reacher]]*
* 2013 : *One Shot*
* 2013 : *Horizons*
* 2013 : *Oblivion*
* 2014 : *Edge of tomorrow*
* 2015 : Mission impossible: Rogue Nation
* 2017 : *American Made*
* 2018 : *Mission: Impossible - Fallout*
* 2022 : *Top Gun: Maverick*
Gynybos mechanizmas

**Gynybos mechanizmas** () – psichoanalizės mokyklos aprašyti psichikos reguliavimo būdai, turintys apsaugoti žmogų nuo vidinių konfliktų, nerimo, kaltės jausmo, bet iškreipiantys tikrovės supratimą.

## Gynybos mechanizmų rūšys

Skiriami tokie gynybos mechanizmai:

* Neigimas
* Išstūmimas
* Racionalizacija
* Sublimacija
* Perkėlimas
* Projekcija
* Atvirkštinis reagavimas
* Regresija

Neigimas pasireiškia, kai yra neigiama kažkas nemalonaus. Tada elgiamasi, tarytum tai neegzistuotų.

Išstūmimo mechanizmas išstumia iš sąmonės nemalonius prisiminimus, impulsus, keliančius nemalonią būseną.

Racionalizacijos atveju asmuo sukuria nepriimtinam elgesiui pateisinimus.

Sublimacija yra socialiai nepriimtino impulso nukreipimas taip, kad jis būtų priimtinas. Kaip to pavyzdys pateikiamas agresyvaus žmogaus ėjimas dirbti policijoje ar kariuomenėje.

Perkėlimo mechanizmas įsijungia, kai impulsas arba jausmas, kurio dėl kokios nors priežasties negalima išreikšti, nukreipiamas ne į tą objektą, kuris jį sukėlė, bet į kitą, dažnai silpnesnį.

Projekcijos atveju savi neigiami bruožai, mintys, jausmai ar elgesys nesąmoningai priskiriami kitiems žmonėms ar aplinkai.

Atvirkštinis reagavimas pasireiškia, kai nepriimtini impulsai yra pakeičiami į priimtinus.

Regresijos mechanizmas tarsi grąžina į vaikystę.

## Išnašos
Kirsten Dunst

**Kirsten Caroline Dunst** (g. 1982 m. balandžio 30 d. Point Pleasant, Naujasis Džersis) – amerikiečių aktorė, modelis ir dainininkė.

## Biografija
Debiutavo filme „Edipo nuolaužos“, vėliau ji sulaukė pripažinimo siaubo filme „Interviu su vampyru“ (1994).

Jaunystėje vaidino filmuose „Mažosios moterys“ (1994) ir fantastiniuose filmuose „Jumanji“ (1995) ir „Maži kareiviai“ (1998).

Įkūnijo pagrindinius vaidmenis paauglių filmuose „Dick“, „Drop Dead Gorgeous“, Sofijos Coppolos režisuotą dramą „Mergelės savižudybės“ (visi 1999 m.). 

2000 m. ji suvaidino pagrindinį vaidmenį linksmybių filme „Bring It On“, kuris tapo kultine klasika. 

Įkūnijo Mary Jane Watson „Žmogus-voras“ trilogijoje (2002–2007). 

Jos karjera įsibėgėjo su antraplaniu vaidmeniu filme „Eternal Sunshine of the Spotless Mind“ (2004 m.), po kurio sekė pagrindinio vaidmens Cameron Crowe tragikomedijoje „Elizabetaunas“ (2005) ir pagrindine Coppolos filmo „Marija Antuanetė“ (2006).

2011 m. Dunst vaidino depresyvios jaunavedžių vaidmenį Larso von Triero apokaliptinėje dramoje „Melancholija“.

2015 m. ji vaidino Peggy Blumquist antrajame FX serialo „Fargo“ sezone, kuris aktorei pelnė „Primetime Emmy“ apdovanojimą. 

Atliko antraplanį vaidmenį filme „Paslėptos figūros“ (2016 m.) ir pagrindinius vaidmenis filmuose „Paslėptieji“ (2017) ir juodosios komedijos seriale „Tapti Dievu Centrinėje Floridoje“ (2019 m.), už kurį gavo trečiąją „Auksinio gaublio“ nominaciją. 

Už vaidmenį psichologinėje dramoje „Šuns galia“ (2021) ji pelnė savo ketvirtojo „Auksinio gaublio“ ir pirmąją „Oskaro“ nominaciją.

## Nuorodos
* IMDB bazė
* People
Šarvuotos durys

**Šarvuotos durys** – plieninės durys, naudojamos butuose bei privačiuose namuose. Jų privalumai – didesnis tvirtumas ir nesideformavimas nuo drėgmės.

Durų mechaninį stiprumą ir standumą užtikrina pati konstrukcija. Varčia sustiprinama papildomomis standumo briaunomis. Durų stakta yra profiliuotas standumo kampų turintis plieno profilis.
Raiden

{| border=1 align=right cellpadding=4 cellspacing=0 width=250 style="margin: 0 0 1em 1em; background: #f9f9f9; border: 1px #aaa solid; border-collapse: collapse; font-size: 95%;"
| align="center" style="background:#efefef;" colspan="2" style="border-bottom:1px #aaa solid;" |   **Raiden**
|-
| align=center colspan=2 |

|-
|**Kūrėjas** ||align="center"| Hideo Kojima
|-
|**Įgarsintojai** ||align="center"| Quinton Flynn  Kenyū Horiuchi
|-
|**Dizaineriai** ||align="center"| Yoji Shinkawa
|-
|**Pirmasis debiutas** ||align="center"| Metal Gear Solid 2: Sons of Liberty
|-
|**Paskutinis debiutas** ||align="center"| Metal Gear Solid 4: Guns of the Patriots
|-

**Raiden** – Metal Gear serijos kompiuterinio žaidimo Metal Gear Solid 2: Sons of Liberty pagrindinis veikėjas ir antraeilis asmuo Metal Gear Solid 4: Guns of the Patriots žaidime. Pirmą kartą debiutavo 2001 m.

Žaidimuose Raiden kaip ir Solid Snake dažniausiai vaizduojamas slaptuoju agentu arba samdiniu, kurio prievolė vykdyti sunkias užduotys, žudyti žmones, naikinti įvairius ir pavojingus žmonijai prietaisus.

Raiden portretas buvo sukurtas pagal filmo „Titanikas“ pagrindinį veikėją Jack, kurį 1997 m. suvaidino Leonardo DiCaprio. Įdomu, kad Raiden tikrasis vardas žaidime irgi Jack, o jo merginos – Rose. Dizaineris Yoji Shinkawa šiam veikėjui suteikė jauno, nepatyrusio, tačiau patrauklaus vyro įvaizdį, norėjo parodyti agento Snake patirties pranašumus.

Žinoma, kad vaikystėje Jack buvo „Karinių berniukų“ vieneto lyderis, jis buvo priverstas kariauti liberalų pilietiniame kare… Kare jis gavo baltojo velnio () ir Jack’o žudiko () pravardes.

## Vaidmuo

### Metal Gear Solid 2: Sons of Liberty

Metal Gear Solid 2: Sons of Liberty žaidime Raiden yra elitinis agentas, kuriam tenka surasti teroristų pagrobtą JAV prezidentą, Big Shell bazėje. Atvykęs į bazę, jis susitinka su sąjungininkais – leitenantu Iroquois Pliskin (Solid Snake) ir sprogmenų specialistu Peter Stillman. Vėliau Stillman'ą ir prezidentą nužudo teroristai, Raiden sužino, kad jis pagrindinio teroristo Solidus Snake sūnus… Dar vėliau Raiden nugali savo tėvą ant Džordžo Vašingtono memorialo stogo ir kartu su Snake iškeliauja savo keliais…

### Metal Gear Solid 4: Guns of the Patriots

Metal Gear Solid 4: Guns of the Patriots dalyje Raiden yra laisvas samdinys, kurio užduotis surasti Big Boss teroristo kūną. Ieškodamas legendinio teroristo, jis susitinka su pavojingu samdiniu Vamp… Raiden ir Vamp kaunasi lygiavertėje kovoje ir Vamp nugali, stipriai sužeidęs Raiden. Išsigydęs rytų Euoropoje, Raiden padeda Old Snake kautis su teroristu Liquid Ocelot. Po visų kovų, pas sveiką Raiden ateina jo mergina Rose, jie susitaiko ir laimingai gyvena…

### Kiti žaidimai

Raiden dar galima pamatyti įvairiuose veiksmo žaidimuose:

* Metal Gear Solid 3: Snake Eater (Žaidimo pradžioje Naked Snake su kauke, kuri labai panaši Raiden veidą)

* Metal Gear Solid: Portable Ops (Metal Gear Solid: Portable Ops Plus papildyme)

* Super Smash Bros Brawl

## Nuorodos

* http://metalgear.wikia.com/ – tinklalapis apie Raiden
Almatos sritis

**Almatos sritis** () – administracinis vienetas Kazachijos pietryčiuose. Įkurta 1932 m. kovo 10 d., 1997 m. sujungta su Taldykorgano sritimi. Rytuose ribojasi su Kinija, pietuose – su Kirgizija. Centras – Konajevas.

2022 m. atskirta Žetysu sritis.

## Geografija

Srities šiaurėje yra Saryjesik Atyrau, Taukumo smėlėtosios lygumos, Šiaurės vakaruose – Ilio delta, pietuose ir pietvakariuose – Užilės Alatau (didžiausias aukštis 4973 m), Ketmenio, Kungei Alatau, Terskei Alatau kalnagūbriai.

Lygumose smėlynai, druskožemiai, auga saksaūlų giraitės, priekalniuose kaštoniniai dirvožemiai, stepių augalija, aukščiau -juodžemiai, lapuočių miškai, nuo 1500 m – subalpinės ir alpinės pievos.

Didžiausia upė Ilis, lygumose gausu sausvagių. Šiaurės vakaruose yra Balkašo ežero, rytuose – Kapčiagajaus tvenkinys.

### Klimatas
Klimatas žemyninis. Sausio vidutinė temperatūra lygumose nuo -10 iki -14, priekalniuose nuo -5 iki -6&nbsp;°C, liepos atitinkamai 24 ir 18-20&nbsp;°C. Lygumose iškrinta 125–300 mm, priekalniuose ir kalnuose 500–1000 mm kritulių per metus.

### Gyvūnija
Veisiasi džeiranai, saigos, rudieji lokiai, irbiai, archarai, maralai, lūšys.

### Naudingosios iškasenos
Kasama klintis, kvarcinis smėlis, gipsas, rusvoji anglis ir akmens anglis, polimetalų rūdos.

## Miestai

* Almata
* Kapčiagajus
* Tekelis
* Kaskelenas
* Jesikas
* Žarkentas
* Sarkandas
* Talgaras
* Taldykorganas
* Ušaralas
* Uštobė

## Pramonė
Yra Almatos hidroelektrinė ir Kapčiagajaus hidroelektrinė. Išvystyta spalvotoji metalurgija, mašinų gamyba, siuvimo, veltinių vėlimo, gelumbės, galanterijos, tekstilės, statybinių medžiagų, stiklo, porceliano, maisto pramonė, metalo apdirbimas. Dujotiekis: Almata-Buchara. Laivuojamas Balkašas ir Ilis.

Žemės ūkio naudmenų – 16,4 mln. ha, iš jų 14,9 mln. ha užima pievos ir ganyklos, 1,5 – ariamoji žemė (1998 m.). Auginami javai, daržovės, tabakas, cukriniai runkeliai. Išplėtota sodininkystė ir vynuogininkystė. Veisiami galvijai, avys, ožkos, arkliai, kupranugariai, kiaulės, naminiai paukščiai.

## Demografija
Gyvena daugiausia kazachai (59,4 %), rusai (21,8 %), uigūrai (9,0 %). Miesto gyventojų 29,8 % (1999 m.) Gyventojų vidutinis tankumas 7,3 žm./km².

## Turizmas
Kalnuose netoli Almatos yra kurortų, poilsio namų, sanatorijų. 195 km į rytus nuo Almatos, prie sienos su Kinija yra Čaryno nacionalinis parkas, kuriame driekiasi gilus Čaryno kanjonas.

## Šaltiniai

## Nuorodos
* Oficiali svetainė
Need for Speed: High Stakes

**Need for Speed: High Stakes** – ketvirtasis kompiuterinių žaidimų serijos „Need for Speed“ žaidimas, sukurtas 1999 m. PlayStation konsolėms ir asmeniniams kompiuteriams.

## Apžvalga

Kaip ir visuose „Need for Speed“ serijos žaidimuose, „Need for Speed: High Stakes“ žaidimo tikslas irgi laimėti visas lenktynes, turnyrus, prizus ir surinkti daugiausiai prizinių taškų. Žaidime grafika ir valdymas nepasikeitė, atsirado tik daugiau muzikinių kūrinių, automobilių ir trasų. Dar „Need for Speed: High Stakes“ žaidime atsirado du nauji lenktynių režimai: karjeros režimas, kuriame reikia laimėti visus turnyrus ir *High Stakes* režimas, kuriame galima laimėti priešininko automobilį arba prarasti savąjį. Taip pat žaidime galima rinktis savo priešininkų vairavimo lygį.

## Trasos

„Need for Speed: High Stakes“ žaidime yra 10 skirtingų lenktynių trasų: *Celtic Ruins*, *Landstrasse*, *Route Adonf*, *Dolphin Cove*, *Kindiak Park*, *Snowy Ridge*, *Durham Road*, *Raceway*, *Raceway 2*, *Raceway 3*.

## Automobiliai

„Need for Speed: High Stakes“ žaidime yra 17 sportinių automobilių, kurie žaidime turi savo klasę (AAA, AA, A, B):

*Klasė AAA:*
* McLaren F1 GTR
* Mercedes-Benz CLK-GTR

*Klasė AA:*
* Ferrari F50
* Ferrari 550 Maranello
* Lamborghini Diablo SV
* BMW M5
* Porsche 911 Turbo

*Klasė A:*
* Chevrolet Corvette C5
* Chevrolet Camaro
* Jaguar XKR
* Pontiac Firebird

*Klasė B:*
* Mercedes-Benz SLK-230
* BMW Z3
* HSV SV99
* Pursuit HSV GTS
* Holden MHRT
* Ford Falcon XR8

## Garso takelis

„Need for Speed: High Stakes“ žaidimo muzikių kūrinių repertuaras:

### Lenktynių muzika

# Saki Kaskas – Amorphous Being
# Lunatic Calm – Roll The Dice
# Rom Di Prisco – Rock This
# Dylan Rhymes – Naked and Ashamed
# Junkie XL – War
# Crispin Hands – Bionic
# The Funk Lab – I am Electro
# Rom Di Prisco – Liquid Plasma
# Junkie XL – Fight
# DJ Icey – Clutch
# Rom Di Prisco – Bring That Beat Back
# Dastrix – Dude in the Moon
# Junkie XL – Def Beat
# The Experiment – Cost of Freedom
# Saki Kaskas – Globular Cluster
# Junkie XL – No Remorse
# Surreal Madrid – Insanity Sauce
# Rom Di Prisco – Road Warrior
# Saki Kaskas – Callista
# Rom Di Prisco – Electro Optik
# These Eyes Are Blind – With Greed and Vengence Gone

### Meniu muzika
# Saki Kaskas – Bulbular Swirl
# Romolo Di Prisco – Cygnus Rift
# Romolo Di Prisco – Paradigm Shifter
# Romolo Di Prisco – Photon Rez
# Romolo Di Prisco – Quantum Singularity
# Romolo Di Prisco, Saki Kaskas, Crispin Hands, Robert Ridihalgh – Runnin'

## Nuorodos

* Need for Speed: High Stakes svetainėje MobyGames
Contra (serija)

**Contra** – veiksmo žaidimų serija, kuriama nuo 1987 m. žaidimų kūrėjų kompanijos „Konami“. Pirmą kartą kontra pasirodė Arkadose ir NES, paskui ir kitose platformose.

## Žaidimai
Contra serijai išleisti šie žaidimai:
* Contra (1987)
Tai pirmasis serijos žaidimas arkadoms, NES ir MSX2 žaidimų konsolėms. Jame buvo vieno ir dviejų žaidėjų režimai.
* Super Contra (1988)
Skirtas arkadoms ir NES. Žaidimas pakeitė matymo režimą iš šono perspektyvos.
* Operation C (1991)
Skirtas Game Boy konsolei. Pirmasis serijos žaidimas sukurtas nešiojamai platformai.
* Contra III: The Alien Wars (1992)
Skirtas SNES, Game Boy ir Game Boy Advance. Pirmasis serijos žaidimas sukurtas 16 bitų konsolei.
* Contra Force (1992)
Skirtas NES konsolei.
*  (1994)
Skirtas Sega Mega Drive konsolei ir pirmasis serijos žaidimas SEGA platformai.
*  (1996)
Skirtas PlayStation, Sega Saturn konsolėms. Pirmasis serijos žaidimas, kurtas ne Konami kompanijos, o Appaloosa Interactive.
* C: The Contra Adventure (1998)
Skirtas PlayStation konsolei. Antrasis serijos žaidimas, kurį kūrė ne Konami, o „Appaloosa Interactive“.
*  (2002)
Pirmasis serijos žaidimas, išleistas PS2 konsolei.
* Neo Contra (2004)
Pirmasis serijos žaidimas, kuriame galima modifikuoti ginklus.
* Contra 4 (2007)
Pirmas žaidimas Nintendo DS konsolėje.

* Contra ReBirth (2009)

Pirmasis serijos žaidimas Wii konsolei.

* Hard Corps: Uprising (2011)

Skirtas Playstation 3, Xbox 360 konsolėms.

*  (2019)

Skirtas Playstation 4, Xbox One ir Nintendo Switch konsolėms bei asmeniniams kompiuteriams.

*  (2024)

Skirtas Playstation 4, Playstation 5, Xbox One, Xbox Series X/S, Nintendo Switch konsolėms bei asmeniniams kompiuteriams. Tai perdaryta originaliojo „Contra“ žaidimo versija, pritaikyta naujos kartos konsolėms.

## Nuorodos
* Contra būstinė 

## Šaltiniai
Altingas

**Altingas** () – Islandijos parlamentas. 

## Istorija
Pirmą kartą sušauktas 930 m. pietvakarių Islandijoje, Tingo  slėnyje, iš čia ir pavadinimas – liet. „Visi į Tingą“. Vykdė įstatymų leidybos ir teismines funkcijas. 1662 m. Danijos vyriausybė panaikino įstatymų leidybos teisę. 1800 m. Reikjavike įsteigus Aukščiausiąjį Teismą Altingas panaikintas. 1843 m. Danijos karalius Kristijonas VIII atkūrė kaip parlamentą su patariamojo balso teise. 1874 m. suteikta įstatymų leidybos teisė. Altingas veikė kaip dvejų rūmų parlamentas. 1991 m. abeji rūmai sujungti. 

Altingą sudaro 63 deputatai, renkami visuotiniuose rinkimuose 4 metams. 

## Šaltiniai

## Nuorodos
* Oficiali svetainė 
* Altingas nuotraukose
Asado

**Asado** – mėsos kepimo technologija paplitusi Pietų Amerikos pampų srityje (Argentinoje, Urugvajuje, Paragvajuje).

Asado kepamas ant sudedamo grilio (*asador*), specialių kepimo krosnių (*parilla*), o Patagonijoje dažnai visas gyvūnas persmeigiamas ant iešmo ir kepamas virš karštų anglių.

Jautienos (kartais kiaulienos, vištienos) mėsa kepama ant grilio ar atviros ugnies. Iš mėsos produktų kepamos dešros (*chorizos, morcillas*), kumpio išpjovos, šoninė ir pan. Kepanti mėsa laistoma padažais (*provoleta* – sūrio padažas, *chimichurri* – marinatas).

Prie paruošto asado patiekiamos daržovių salotos, svogūnai, pomidorai, baklažanai. Užgeriama vynu, alumi, sodos vandeniu.
Baros Blankosas

**Baros Blankosas** () – miestas pietų Urugvajuje, Kaneloneso departamente, į šiaurės rytus nuo Montevidėjo. Dauguma miesto gyventojų dirba sostinėje.

## Istorija

Baros Blankosas pradėjo kuris XX a. viduryje. 1963 m. gavo gyvenvietės statusą. 1976 m. José Gervasio Artigas garbei pavadintas *Capitán Juan Antonio Artigas*, tačiau 2006 m. grąžintas senasis pavadinimas.

## Šaltiniai
Masiokas

**Masiokas** − lietuviška vyriškos giminės pavardė.

Šios pavardės moteriškosios giminės formos yra: Masiokienė (ištekėjusi moteris) ir Masiokaitė (mergautinė pavardė).

Pavardę turi šie garsesni asmenys:

* Bronius Masiokas (1916–2000), inžinierius, žodynų rengėjas, JAV lietuvių veikėjas;
*Jonas Masiokas (g. 1954 m.), politikas;
*Jonas Masiokas (advokatas), teisininkas;
*Vytautas Masiokas, LAT teisėjas.
Optinis kaupinimas

**Lazerio kaupinimas** – fizikinis procesas, kuriuo metu išorinio šaltinio (dar vadinamo **kaupinimo**) energija yra perduodama lazerio aktyviajai terpei. Išorinio šaltinio energija yra sugeriama terpėje, kurios atomai sugerties metu yra sužadinami. Kuomet dalelių kiekis sužadintoje būsenoje viršija dalelių skaičių pagrindinėje arba mažiau sužadintoje būsenoje yra pasiekiama užpildos apgrąža. Šiomis sąlygomis priverstinis spinduliavimas tampa dominuojančiu sužadintos terpės relaksacijos mechanizmu ir aktyviojoje terpėje vyksta lazerinė generacija arba optinis stiprinimas. Lazerio kaupinimo galia turi būti didesnė negu lazerinės generacijos slenkstinė energija. Nuostoliai optiniame rezonatoriuje taip pat lemia lazerio kaupinimo kritinę galią.

Būdingiausi lazerio kaupinimo mechanizmai yra šviesa arba elektros srovė. Sutinkami ir egzotiniai kaupinimo mechanizmai, tokie kaip cheminės arba branduolinės reakcijos.
Aktyvioji terpė

**Aktyvioji terpė** (lazeryje) – sudedamoji lazerio dalis, kuri sugeria lazerinio kaupinimo galia bei ją perspinduliuoja priverstinio spinduliavimo metu. Aktyvioji terpė yra esminis lazerio elementas, sąlygojantis šviesos energijos augimą besigeneruojančiai lazerio šviesai keliaujant tarp veidrodžių, sudarančių optinį rezonatorių. Šio proceso metu aktyvios terpės molekulės arba atomai pereina iš lazerinio kaupinimo sužadintos aukštesnės energijos elektroninės arba molekulinės būsenos į žemesnę būseną.

Aktyvios terpės pavyzdžiai:

* Tam tikri kristalai, prisodrinti retųjų žemių jonų (pvz., neodimio, iterbio arba erbio) arba pereinamųjų metalų jonų (titano arba chromo); būdingiausi atstovai yra itrio aliuminio granatas (IAG) ir safyras (Al2O3);
* Stiklai, pvz., silikatiniai arba fosfatiniai stiklai, prisodrinti aktyvių jonų;
* Dujos, pvz., helio ir neono mišiniai, azoto, argono, anglies oksido, anglies dioksido arba metalo garų;
* Puslaidininkiai, pvz., galio arsenidas (GaAs), indžio galio arsenidas (InGaAs) arba galio nitridas (GaN);

Aktyvios terpės kaupinimas (t. y., energijos suteikimas) gali vykti elektros srovės pagalba (pvz., puslaidininkiai arba dujos per aukštos įtampos iškrovas) arba šviesa, kuriama aukštos įtampos lempų arba kitų lazerių (puslaidininkinių lazerių).
ZIL-131

**ZIL-131** – TSRS Lichačiovo gamyklos gamybos visureigis sunkvežimis. Pagrindinė paskirtis – įvairios karinės įrangos ir karių gabenimas.

ZIL-131 bazėje buvo gaminami įvairios paskirties specialūs automobiliai.

## Taktiniai techniniai duomenys
* Ratų formulė 6x6
* Sėdimos vietos 1+2
* Masė (tuščio su gerve) 6700 kg
* Masė (pakrauto su gerve 10425 kg
* Eigos nuotolis 645 km
* Maks. greitis 80 km/h
* Variklis 150 a.g.

## Lietuvoje
Anksčiau ZIL-131 buvo naudojami kaip miškovežiai, geologinės įrangos, elektros stulpų statymo ir kitai paskirčiai. Dabartiniu metu mūsų šalyje daugiausiai sutinkami gaisriniai automobiliai ZIL-131: autocisternos-AC 40(131), autokopėčios (AL-30), siurblinės stotys (PS-110) ir kt.

Lietuvos kariuomenėje ZIL-131, greta GAZ-66 šiuo metu naudoja tik KASP.

## Galerija

Image:ZiL-131, technical museum, Togliatti-3.JPG|Bortinis sunkvežimis
Image:ZiL-131, technical museum, Togliatti-1.JPG|Gaisrinis automobilis AC-40(131)137A
Image:NVA ZiL-131.jpg|ZIL-131 R-405/COIN GRASS radiorelinė mašina


## Nuorodos

* АМУР-531340: analogue ЗиЛ-131
Katherine Copely

**Katherine Copely** (g. 1988 m. sausio 9 d. Cincinatyje, Ohajo valstija, JAV) – kartu su Deividu Stagniūnu yra triskart Lietuvos šokių ant ledo čempionė.

## Biografija
Pradėjo čiuožti nuo trejų metų, o nuo 12-os – perėjo į šokius ant ledo. Katherine yra JAV pilietė, atstovaujanti Lietuvai tarptautinėse dailiojo čiuožimo varžybose. Praeityje atstovavo JAV, yra šokusi su Duke Wensel ir Patrick Connely.

## Programos

## Karjera ir pasiekimai
Treniruojasi Detroito priemiestyje, Kantone (Mičigano valstija, JAV) ir Kaune.
2006–2008 m. treneriai – Elena Garanina ir Valerijus Spiridonovas, choreografė – Elena Garanina.

Nuo 2008 m. porą treniruoja Igoris Špilbandas ir Marina Zujeva.

Katherine Copely ir Deividas Stagniūnas yra pirmoji Lietuvos šokėjų ant ledo pora po Margaritos Drobiazko ir Povilo Vanago, kuri 2007 metais buvo pakviesta dalyvauti Pasaulio Grand Prix taurės etapo varžybose (*2007 Cup of Russia*). Čia patenka tik tam tikrą reitingą pasiekusios ledo šokėjų poros.

2009 m. Pasaulio dailiojo čiuožimo čempionate K. Copely ir D. Stagniūnas iškovojo Lietuvai kelialapį į 2010 m. Vankuverio Žiemos Olimpines žaidynes, bet dėl Dalios Grybauskaitės sprendimo neskirti K. Copely Lietuvos pilietybės pora nevyko į žaidynes.

### Rezultatai
(*kartu su [[Deividas Stagniūnas|Deividu Stagniūnu]]*)

### Aukščiausi pasiekimai
* Bendra taškų suma: 164,28 (2008 m. Pasaulio čempionatas)
* Privalomasis šokis: 29,85 (2008 m. Pasaulio čempionatas)
* Originalusis šokis: 51,66 (2008 m. Pasaulio čempionatas)
* Laisvasis šokis: 82,85 (2007 m. *Cup of Russia*)

## Nuorodos
* Oficiali svetainė 
* K. Copely dosjė 
* Pasiekimai, vertinimai
* Apie čiuožėjus
* Deivido Stagniūno ir Katherine Copely Laisvasis Šokis ''2007 Cup of Russia'' varžybose
Algirdas Matulevičius

**Algirdas Matulevičius** (g. 1939 m. sausio 10 d. Giedraičiuose, Ukmergės apskrityje) – Lietuvos istorikas, enciklopedininkas, Mažosios Lietuvos istorijos ir lietuvių tautinio atgimimo spaudos tyrinėtojas.

## Biografija
Baigė Giedraičių vidurinę mokyklą, besimokydamas laimėjo respublikinį astronomijos konkursą. Tačiau astronomu netapo, baigė Vilniaus universiteto Istorijos ir filologijos fakultetą, studijuodamas buvo fakulteto studentų mokslinės draugijos pirmininkas bei viso universiteto SMD pirmininko pavaduotojas. Susidomėjo Mažąja Lietuva, lietuvių tautinio atgimimo problemomis, „Aušros“ ir „Varpo“ kūrėjais, didžlietuviais ir mažlietuviais, kuriuos į vieną tvirtą kumštį anuomet telkė šie lietuviški spaudiniai. Nuosekliai ir moksliškai juos pradėjo tyrinėti nuo 1969 m., kai įstojo į aspirantūrą. Tyrinėjo Martyno Jankaus archyvą. 1973 m. birželio 26 d. apgynė disertaciją „Tautinė lietuvių padėtis Prūsijoje 1701–1807 m.“. Darbo vertintojai pasiūlė disertanto darbą išleisti atskira knyga, bet ji dėl trukdymų bei apsidraudimų pasirodė nuo disertacijos gynimo praėjus net 16 metų – 1989 m. pavadinimu „Mažoji Lietuva XVIII amžiuje“. Knygoje pateiktas pirmą kartą 1972 m. Lietuvos mokslų akademijos „Darbų A serijoje“ publikuotas Mažosios Lietuvos ribų žemėlapis, 1996 m. su kartografu Petru Gauču sudarė etninį žemėlapį - apie XVII amžiaus pradžios Mažosios Lietuvos gyventojų tautinę sudėtį.

Nuo 1972 m. Vyriausios enciklopedijų redakcijos, Enciklopedijų leidyklos, nuo 1997 m. Mokslo ir enciklopedijų leidybos instituto bendradarbis.

Daugelio istorinių ir publicistinių straipsnių periodiniuose leidiniuose „Voruta“, „Literatūra ir menas“, „Mokslas ir gyvenimas“, „Mūsų praeitis“ bei užsienio spaudoje autorius. Vienas iš Mažosios Lietuvos enciklopedijos leidimo sumanytojų ir jos istorijos skyriaus vedėjas. Visuotinės lietuvių enciklopedijos straipsnių apie Mažąją Lietuvą ir Prūsiją autorius.

## Bibliografija
* Mažoji Lietuva XVIII amžiuje. V. Mokslas, 1989 (monografija)
* Kas tu, Mažoji Lietuva? V., 1990 (monografija)
* Lietuviai Mažojoje Lietuvoje prieš 3 amžius (studija)
* Prūsai, lietuviai, vokiečiai ir lenkai Prūsijoje (studija)
* Remkimės lietuvininkais. Knygoje Potsdamas ir Karaliaučiaus kraštas. V., 1996
* Jie mokė mylėti Tėvynę (atsiminimai)
* Algirdas Matulevičius. Lietuviai studentai Karaliaučiaus universitete XVI a.-XIX a. pradžioje.

## Šaltiniai

Vytautas Žeimantas. Daktarui Algirdui Matulevičiui - 65 metai. Lietuvos aidas, 2004, saus. 12.
Deividas Stagniūnas

**Deividas Stagniūnas** (g. 1985 m. balandžio 28 d. Kaune) – daugkartinis Lietuvos šokių ant ledo čempionas, nuo 2010 m. čiuožiantis kartu su Isabella Tobias. Pora patenka į pajėgiausių Europos žemyno ledo čiuožėjų dešimtuką ir pasaulio penkioliktuką (2013 m.).

## Biografija
Pradėjo čiuožti penkerių metų. Iki 2001 m. dalyvavo vienetų varžybose, vėliau pasirinko šokius ant ledo. Anksčiau yra šokęs su amerikietėmis Laura Whipple, Kayla Nichole Frey ir Katherine Copely.

## Karjera ir pasiekimai
2004–2006 m. šoko kartu su Kayla Nichole Frey. 2005 m. pasaulio jaunių čempionate užėmė 19-tą vietą. Porą treniravo Jelena Garanina.

2006–2010 m. tarptautinėse suaugusiųjų varžybose Lietuvai atstovavo kartu su Katherine Copely. Pora tapo daugkartiniais Lietuvos čempionais.

Porą treniravo:

2006–2008 m. Jelena Garanina ir Valerijus Spiridonovas.

2008–2010 m. Igoris Špilbandas ir Marina Zujeva.

Katherine Copely ir Deividas Stagniūnas yra pirmoji Lietuvos ledo šokių pora po Margaritos Drobiazko ir Povilo Vanago, kuri 2007 metais buvo pakviesta dalyvauti Pasaulio Grand Prix taurės etapo varžybose (*2007 Cup of Russia*). Čia patenka tik tam tikrą reitingą pasiekusios ledo šokėjų poros.

2009 m. Pasaulio dailiojo čiuožimo čempionate K. Copely ir D. Stagniūnas užėmė 14-tą ir iškovojo Lietuvai kelialapį į 2010 m. Vankuverio Žiemos Olimpines žaidynes, bet dėl Dalios Grybauskaitės sprendimo nesuteikti K. Copely Lietuvos pilietybės pora žaidynėse dalyvauti negalėjo.

2010 m. balandį pora iširo. Katherine Copely paskelbė dėl sunkios traumos baigianti sportinę karjerą.

2010 m. birželį D. Stagniūnas pradėjo treniruotes su kita amerikiete Isabella Tobias. Porą treniruoja Marina Zueva ir Igoris Špilbandas.

Debiutavę 2011 m. Europos dailiojo čiuožimo čempionate sportininkai įveikė preliminarųjį etapą ir pateko į pagrindines varžybas, kuriose bendroje įskaitoje užėmė 12-ąją vietą.

2011 m. pirmajame Pasaulio dailiojo čiuožimo čempionate pora užėmė 14-ąją vietą.

2011 m. spalį dalyvavo debiutiniame savo karjeroje Tarptautinės dailiojo čiuožimo sąjungos organizuojamame Didžiojo Prizo pirmajame etape „Skate America“ ir laimėjo bronzos medalius.

2011 m. lapkritį duetas varžėsi šeštajame Didžiojo Prizo serijos etape „Rostelecom Cup“, kur užėmė 5-ąją vietą.

2014 metų vasario mėn. žiemos olimpinių žaidynių Sočyje (Rusija) dalyvis (poroje su I. Tobias). 

## Rezultatai
Atstovavimas Lietuvai kartu su Isabella Tobias:

* Bendra taškų suma: 141,64 (2013 m. Pasaulio čempionatas)
* Trumpasis šokis: 59,66 (2012 m. Europos čempionatas)
* Laisvasis šokis: 84,25 (2013 m. Pasaulio čempionatas)

## Programos
*(su [[Isabella Tobias]])*

## Nuorodos
* I. Tobias / D. Stagniūno profilis
* K. Copely / D. Stagniūno profilis 
* K. N. Frey / D. Stagniūno profilis
* Varžybų istorija su I. Tobias
* Varžybų istorija su K. Copely
* D. Stagniūno ir I. Tobias Laisvasis Šokis „Skate America“ 2011 varžybose
* D. Stagniūno ir K. Copely Laisvasis Šokis „Cup of Russia“ 2007 varžybose
Mobilusis elektroninis parašas

**Mobilusis elektroninis parašas** – skaitmeninis parašas, kuriuo pasirašymas (informacijos užkodavimas) įvyksta mobiliojo ryšio SIM kortelėje. Mobiliojo telefono SIM kortelėje, panašiai kaip ir asmens tapatybės kortelėje, įrašomi skaitmeniniai sertifikatai.

## Procesas
* 1. Pasirašymo sistema (speciali programa vartotojo kompiuteryje arba interneto portalas) suformuoja pasirašomą dokumentą ir parodo jį vartotojo kompiuterio ekrane.
* 2. Vartotojui pareiškus norą pasirašyti, yra suformuojama dokumento santrauka, kuri persiunčiama per mobiliojo ryšio OTA sąsają į vartotojo SIM kortelę.
* 3. Vartotojas mobiliojo telefono ekrane pamato iššokantį dialogą, kuriame prašoma patvirtinti pasirašymo operaciją (vartotojas kompiuterio ekrane ir savo mobiliajame telefone pamato kontrolinį kodą, suformuojamą iš pasirašomų duomenų).
* 4. Vartotojas į mobilųjį telefoną suveda pasirašymo sPIN kodą, kuris aktyvuoja pasirašymo mechanizmą SIM kortelėje.
* 5. Sukurtas skaitmeninis parašas (SIM kortelėje saugomu privačiuoju raktu užkoduota santrauka) perduodamas į pasirašymo sistemą.
* 6. Pasirašymo sistema patikrina parašo autentiškumą, prideda laiko žymą bei kitą papildomą informaciją taip suformuodama *pasirašytą elektroninį dokumentą* (elektroninis originalas).

Lietuvoje šiuo metu kuriamas bendras *pasirašytų elektroninių dokumentų* formatas, kuriam reikalavimus nustato LR Archyvų departamentas.

## Šaltiniai
Osteomaliacija

**Osteomaliacija** – kaulo mineralizacijos sutrikimas trūkstant fosforo ir kalcio, kai kaulai tampa minkšti, išlinksta.

Pavadinimas kilęs iš graikų kalbos žodžių *osteo-* 'kaulas' ir *malacia* 'minkštumas'.

Dažniausiai osteomaliaciją sukelia vitamino D trūkumas. Galimos priežastys:
* Vitamino D stoka maiste arba jo rezorbcijos sutrikimas, taip pat vitamino D aktyvios formos, 1,25 dihidroksicholekalciferolio, susidarymo sutrikimas dėl tulžies takų, kasos, žarnyno ligų;
* Per žemas ultravioletinių spindulių poveikis odai.

Biocheminiai osteomaliacijos požymiai panašūs į rachito.

Osteomaliacija gydoma vitaminu D, o esant jo absorbcijos sutrikimui, gali būti gydoma vitamino D injekcijomis.
Asiro emyratas

**Asiro emyratas** () – Saudo Arabijos pietvakarinis emyratas. Asiro emyrate gyvena 1,563 mln. gyventojų, o jo plotas 81 000 km². Administracinis centras – Abha. Emyratas turi trumpą sienos ribą su Jemenu. Geografiškai Asiro regionas yra aukščiausiai pakilęs šalyje, dėl to čia iškrenta draugiausiai kritulių.  

## Istorija
Asiras – buvusi nepriklausoma valstybė, 1925 m. Aziras buvo užkariautas Nedždo ir tapo jo protektoratu.
Azovo kazokų kariuomenė

**Azovo kazokų kariuomenė** (, ) – 1828–1865 m. egzistavusi kazokų kariuomenė, kuri buvo sudaryta iš keleto kazokų grupių. Daugiausia Azovo kazokų buvo kilę iš Uždunojės Sečės kazokų.

## Kariuomenės suformavimas

1828–1829 m. Rusijos-Turkijos karo metu, dalis Uždunojės Sečės kazokų, kurie iki tol gyveno tremtyje Osmanų imperijos kontroliuojamoje Dunojaus deltoje, nusprendė grįžti į Rusiją. Vadovaujami atamano Osipo Hladkio () ši kazokų dalis perėjo į Rusijos pusę ir už ankstesnį pabėgimą caras Nikolajus I jiems atleido. Caras iš jų suformavo *Ypatingąją Zaporožės kariuomenę*, kuri intensyviai dalyvavo kare.

Po Rusijos pergalės kare naujai sukurta Dunojaus kazokų kariuomenė atrodė pakankama sienų apsaugai, o buvusių Zaporožės Sečės kazokų buvimas Padunojėje tapo nebereikalingas. Asmeniškai susidraugavęs su O. Hladkiu caras pasiūlė, kad jo kazokai persikeltų į Kubanę ir prisijungtų prie kitų buvusių Zaporožės Sečės kazokų, iš kurių buvo sudaryta Juodosios jūros kazokų kariuomenė, aktyviai dalyvavusi kovose su čerkesais Kaukazo kare. 1830 m. O. Hladkis apsilankė Kubanėje, bet atmetė persikėlimo ten idėją, remdamasis tuo, kad toks ilgas kelias tokiai mažai kariuomenei esąs per sudėtingas, o be to jam buvo nepriimtina tapti pavaldžiu Juodosios jūros kazokų kariuomenės vadams. Tuomet caras leido kazokams pasilikti Naujojoje Rusijoje, jei jie susirasią tuščios žemės. O. Hladkis tokios žemės rado į vakarus nuo Dono kazokų kariuomenės žemių, šiaurinėje Azovo jūros pakrantėje tarp Berdiansko ir Mariupolio (dabartinė Ukrainos Donecko sritis).

1831 m. kazokams suteiktas Azovo kazokų kariuomenės (*Азовское Казачье Войско*) pavadinimas.

Tai buvo vienintelė Rusijos imperijos kazokų kariuomenė, kurios pagrindinė užduotis buvo saugoti pakrantes. 1835 m. joje buvo apie 6000 žmonių, įskaitant šeimas. Joje buvo 10 raitųjų šimtinių ir maždaug 30 smulkių laivų flotilė. 1855 m. šioje kariuomenėje buvo 4905 vyrai, iš jų karinės tarnybos amžiaus 1698, aktyvioje karinėje tarnyboje 384. Azovo kazokai aktyviai dalyvavo Kaukazo ir Krymo karuose.

1865 m. kaip atskiras vienetas buvo panaikinti. Po to dalis kazokų buvo perkelti į Šiaurės Kaukazą, likę – paversti valstiečiais.
Žaliasis kolibris

**Žaliasis kolibris** (*Colibri thalassinus*) – kolibrinių (*Trochilidae*) šeimos paukštis. Paplitęs nuo pietų ir centrinės Meksikos iki šiaurinės Venesuelos ir Bolivijos. Kartais užklysta į JAV ar Kanadą.

Žaliasis kolibris yra blizgančiai žalios spalvos, 11 cm ilgio. Po akim yra tamsiai mėlyna dėmė.

Gyvena atvirų vietovių medžiuose ir krūmuose, vengia drėgnų džiunglių. Lizdą suka 1-3 m aukščio medžiuose. Deda 2 baltus kiaušinius. Minta nektaru.
Natacha Atlas

**Nataša Atlas** (g. 1964 m. kovo 20 d.) – arabų kilmės Belgijos atlikėja. Atlieka daugiausia arabišką ir Šiaurės Afrikos muziką, maišytą su vakarietiškos elektroninės muzikos ritmais.

Dainas atlieka arabų, prancūzų, anglų kalbomis. Žymiausi Natašos singlai yra *Amulet, I Put a Spell on You, Mon Amie La Rose, Kidda*.

Karjerą pradėjo kaip pilvo šokėja ir grupės Transglobal Underground vokalistė.

Nataša Atlas bendradarbiavo padėdama įrašyti dainas ir garso takelius žymiems atlikėjams ir kompozitoriams: David Arnold, Juno Reactor, Jean Michel Jarre, Rachel Portman, Sarah Brightman, Nigel Kennedy, Harry Gregson-Williams, Clint Mansell, Belinda Carlisle. Ji įdainavo kūrinį „Light of Life“ filmui „Dangaus karalystė“.

## Diskografija
* *[[Diaspora (albumas)|Diaspora]]* (1995 m.)
* *[[Halim]]* (1997 m.)
* *[[Gedida]]* (1999 m.)
* *The Remix Collection* (2000 m.)
* *[[Ayeshteni]]* (2001 m.)
* *[[Foretold in the Language of Dreams]]* (2002 m.)
* *[[Something Dangerous]]* (2003 m.)
* *The Best of Natacha Atlas* (2005 m.)
* *[[Mish Maoul]]* (2006 m.)
* *[[Ana Hina]]* (2008 m.)
* *[[Mounqaliba]]* (2010 m.)
* *Myriad Road* (2015 m.)
* *Strange Days* (2019 m.)

## Nuorodos

* 
* Natacha Atlas atlieka ''Mish Fadilak''
Klasikinis filosofijos periodas

**Klasikinį filosofijos periodą** suformavo Sokratas, Platonas ir Aristotelis.
Sokratas buvo Platono mokytojas, o Platonas – Aristotelio.

Filosofijos centru tapo Atėnai.

Sokrato filosofija nagrinėtina sofizmo fone; jis laikomas autonomiškos etikos kūrėju - jo mąstymas buvo sutelktas į pagrindinius šio mokslo klausimus. Pasak Cicerono, Sokratas „filosofiją nukėlė nuo dangaus ant žemės“.
 
Platonas iš naujo iškėlė Sokrato bei ikisokratikų keltus klausimus, kad juos išspręstų remdamasis savo sukurto idėjų bei sielų mokslo metafizine koncepcija.

Aristotelis laikomas sisteminės bei mokslinės filosofijos kūrėju. Ši filosofija mėgina aprėpti visas žmogaus patyrimo sritis.
Juodasis rugsėjis

**Juodasis rugsėjis** (*munattamat aylul al – aswad*) – palestiniečių ginkluoto pasipriešinimo grupė įkurta 1970 m.

1972 m. rugsėjo 5 d. Miuncheno olimpinių žaidynių metu „Juodasis rugsėjis“ paėmė įkaitais 11 Izraelio olimpiečių ir pateikė reikalavimą paleisti apie 250 palestiniečių, kalinamų Izraelio kalėjimuose. Įkaitų išlaisvinimo operacija buvo itin nesėkminga ir baigėsi 17 žmonių (11 įkaitų, 5 teroristų ir 1 vokiečių policininko) žūtimi, šie įvykiai vėliau tapo žinomi pavadinimu „Miuncheno skerdynės“.
Pandas (Urugvajus)

**Pandas** () – miestas pietų Urugvajuje, Kaneloneso departamente, Montevidėjo aglomeracijoje, į šiaurės rytus nuo sostinės. Pramoninis departamento centras.

## Istorija

Pandas įkurtas 1780 m. Miesto statusą gavo 1920 m.

## Šaltiniai
Andrew Vasquez

**Endriu Vaskezas** () – indėnų apačių muzikantas, grojantis indėniška fleita. Kuria įvairias kompozicijas. Andrew Vasquez yra išleidęs keturis albumus ir laimėjęs virtinę apdovanojimų.

## Apdovanojimai
* 1998 m. NAV Muzikos apdovanojimas už geriausią metų Indėnų muzikos albumą *Wind River*;
* 1998 m. nominuotas *Native American Music Awards* (NAMA) į metų muzikos kūrėjo ir fleitininko apdovanojimą;
* 1999 m. NAMA metų fleitininkas.

## Diskografija
* *Vasquez* (1996 m.);
* *Wind River* (1997 m.);
* *V3: An American Indian*;
* *Togo* (2004 m.).

## Nuorodos
* .
Astartė

**Astartė**, Baalat, Baaltis, Beltis (finikiečių Aštartė) – semitų dievybė, Baalo žmona arba sesuo. Siejama su vaisingumu, seksualumu ir karu. Babiloniečių atitikmuo – Ištarė.

Astartės (kaip ir Dagono) kultas didelę svarbą buvo įgavęs Ugarite (apie tai sprendžiama iš čia aptiktų aukojimų sąrašų), tačiau vadinamajame Baalo cikle ši dievybė svarbesnio vaidmens neatlieka.

Kaip žinoma iš įrašų ant Pirguose aptiktų auksinių lentelių, šiame etruskų mieste su Astarte buvo tapatinama deivė Uni.

## Išnašos
Griaustinis

**Griaustinis, griausmas** – perkūnijos metu žaibą lydintis garsas. Priklausomai nuo žaibo kilmės ir nuotolio nuo girdinčiojo, griaustinis gali būti girdimas kaip žemas dundesys, šaižus driokstelėjimas, plyšimą primenantis garsas. Susidaro dėl staigaus temperatūros ir slėgio pakitimo ore pasirodant žaibui.

Griaustinis ilgą laiką buvo laikomas paslaptingu reiškiniu. Senovės Graikijoje buvo manoma, kad griausmą sukelia susidūrę debesys. Senovės baltai tikėjo, kad griaustinis yra dievo Perkūno apraiška.

## Griaustinio priežastys

Pirmoji žinoma teorija buvo senovės graikų filosofo Aristotelio, iškelta dar trečiame amžiuje pr. m. e. Ji aiškino griaustinį kaip debesų susidūrimo pasekmę. Vėliau buvo pasiūlyta begalės teorijų. Pavyzdžiui, 19-o amžiaus viduryje buvo iškelta teorija, kad žaibas sukelia vakuumą. 20-tame amžiuje buvo priimtas konsensusas, kad griaustinis tikriausiai prasideda sprogimo banga dėl staigaus šiluminio žaibo kanale esančios plazmos išsiplėtimo. Per tūkstantąją sekundės dalį oras įšyla maždaug iki 28000˚C. Toks karštis sąlygoja jį kilti į viršų, apsupant šaltą orą didesniu greičiu nei jame nukeliautų garsas. Ši smūginė banga garsu panaši į sprogimą arba į viršgarsinio lėktuvo keliamą triukšmą. Yra ir kitų nuomonių, kurios griaustinį aiškina žaibe esančioje plazmoje vykstančiais elektrodinaminiais efektais.

Griaustinis kai kuriems gyvūnams bei žmonėms sukelia nerimo, panikos priepuolius. Žmonės, paniškai bijantys griaustinio ir perkūnijos turi astrafobiją.
Baalbekas

**Baalbekas** ( Bizantijos laikais *Balanios*, romėnų *Heliopolis*) − Libano miestas į šiaurę nuo Palestinos, Antilibano prieškalnėse, Bikaa plokščiakalnio pakraštyje. 80 km į šiaurės rytus nuo Beiruto, 1150 m virš jūros lygio. Miestas gausiai lankomas turistų.

## Istorija

Senovėje buvęs Baalo ir Dionizo kulto centras. Iki Aleksandro Makedoniečio Sirijos užkariavimo 332 m. pr. m. e. miestas šaltiniuose nėra minimas, nors apgyvendintas buvo nuo seniausių laikų. Po Aleksandro Didžiojo mirties Sirija atiteko Ptolemėjui, kuris pervadino miestą Egipto Heliopolio garbei, mieste įsikūrė daug graikų.

Nuo Augusto laiku čia buvo romėnų *Colonia Julia Augusta Felix*. I−II a. pastatytos kelios didelės šventyklos, kurių griuvėsiai išlikę iki šiol. Svarbiausioji Jupiterio šventykla pastatyta aukštoje terasoje iš didžiulių akmens luitų. Į pietus nuo jos yra mažesnė Veneros Atargatės šentykla, šalia jos apskrita Fortūnos šventykla. Merkurijaus šventykla iki mūsų dienų neišliko. Veneros garbinimą uždraudė Konstantinas Didysis. Teodosijus Jupiterio šventyklos dalį perstatė į krikščionių bažnyčią. 554 m. žaibui sunaikinus Jupiterio šventyklą, ji buvo atstatyta kaip krikščionių bazilika, kurią 634 m. užėmė arabai ir pavertė tvirtove. 1170 m. Baalbekas nukentėjo nuo žemės drebėjimo. 1260 m. sugriautas mongolų, 1401 m. − Timūro. 1759 m. didelis žemės drebėjimas sunaikino visą miestą ir išlikusius senovės paminklus.

Pirmasis Baalbeko griuvėsius tyrinėjo R. Wood (1757 m.), vėliau Cassas (1790 m.) ir kiti.


Image:BaalbekBacchusTempleEntrance.jpg|Bacho šventykla
Image:Baalbek(js) 38.jpg|Jupiterio šventykla
Image:Israeli bombing in Baalbek.jpg|Izraelio subombarduotas Baalbekas


## Miestai partneriai
*  Baris, Italija
*  L'Akvila, Italija
*  Kumas, Iranas
*  Džogjakarta, Indonezija

## Šaltiniai
* Lietuviškoji enciklopedija. II t. Kaunas, 1934.- p. 549−550.
GAZ-66

**[[GAZ]] 66** – TSRS gamybos lengvasis visureigis sunkvežimis. Dėl savo paprastumo, pravažumo labai išpopuliarėjo visoje TSRS. 1962–1999 m. laikotarpiu pagaminti 965 941 automobiliai. Įdomi aplinkybė – praktiškai absoliuti dauguma, net ir civilinės paskirties sunkvežimių, yra nudažyti chaki spalva.

## Lietuvoje
Anksčiau Lietuvoje GAZ-66 naudojo komunalininkai, geologai, ūkininkai. Šiuo metu jis vis rečiau sutinkamas mūsų keliuose.
Lietuvos kariuomenėje GAZ-66 greta ZIL-131 yra naudojami tik Lietuvos kariuomenės Krašto apsaugos savanorių pajėgose. Praeitame dešimtmetyje buvo naudojamas „Geležinio vilko“ brigadoje kaip ryšių automobilis, minosvaidžių vilkikas, karių gabenimo automobilis, mobili vadavietė.

## Priešgaisrinė apsauga
GAZ-66 ASO-12 (GAZ-66) ir dabar yra dažniausiai sutinkamas automobilis savivaldybių ugniagesių komandose.

## Techninės charakteristikos

## Nuorodos

*Tipiška miestelio gaisrinė ir jos ASO-12 (GAZ-66) automobilis
Creative Commons licencijos

**Creative Commons licencijos** yra autorinių teisių licencijos, 2002 m. gruodžio 16 d. išleistos ne pelno siekiančios JAV organizacijos *[[Creative Commons]]*.
Daugelis šių licencijų suteikia naudotojams tam tikras svetimos intelektinės nuosavybės naudojimo „pagrindines teises“, pvz., teisę platinti autorinių teisių saugomą kūrinį neatsiklausus autoriaus.
*Creative Commons* licencijos šiuo metu egzistuoja 43 skirtingose pasaulio jurisdikcijose.

## Pagrindinės licencijos
Originaliame šių licencijų komplekte visos pagrindinės kūrybinio darbo naudojimo teisės yra dovanojamos; kiekvienos šių licencijų detalės priklauso nuo pasirinktos versijos, bei apima keturių sąlygų pasirinkimą:

* **Priskyrimas** (by): kūrybinis darbas gali būti kopijuojamas, platinamas, rodomas, o t. p. naudojamas išvestiniams darbams, su sąlyga, kad autorinis darbas bus priskirtas autoriui taip, kai tai apibrėžia autorius arba licencijos išdavėjas.

* **Nekomercinis platinimas** (nc): kūrybinis darbas gali būti kopijuojamas, platinamas, rodomas, o t. p. naudojamas išvestiniams darbams, su sąlyga, kad autorinis darbas nebus naudojamas komerciniams tikslams.

* **Jokių išvestinių darbų** (nd): kūrybinis darbas gali būti kopijuojamas ir laisvai platinamas, tačiau naudoti jį naujiems, išvestiniams antriniams darbams nėra leidžiama.

* **Analogiškas platinimas** (sa): visi išvestiniai darbai, kurie yra sukurti perrašinėjant, permaketuojant ar kitaip perredaguojant pirminį darbą, turi būti priskirti analogiškai arba kitai, suderinamai licencijai.
Derinant tarpusavyje šias licencijų sąlygas, galima gauti šešiolika galimų kombinacijų, kurių vienuolika yra galiojančios *Creative Commons* licencijos. Iš penkių negaliojančių keturios turi elementus „nd“ ir „sa“ ir yra nesuderinamos, o dar viena kombinacija neturi apskritai jokių elementų (tokiu atveju galioja viešojo naudojimo režimas). Penkių iš vienuolikos galiojančių licencijų, stokojančių „Priskyrimo“ elemento, palaipsniui atsisakoma, kadangi absoliučiai daugumai (98 %) licencijų naudotojų šis elementas yra aktualus.
Tokiu būdu, lieka šešios naudojamos licencijos:
# Priskyrimas (by)
# Priskyrimas + Nekomercinis platinimas (by - nc)
# Priskyrimas + Jokių išvestinių darbų (by - nd)
# Priskyrimas + Analogiškas platinimas (by - sa)
# Priskyrimas + Nekomercinis platinimas + Jokių išvestinių darbų (by - nc - nd)
# Priskyrimas + Nekomercinis platinimas + Analogiškas platinimas (by - nc - sa)

## Nuorodos
* Visos ''Creative Commons'' licencijos (oficiali svetainė)